ΓΡΑΠΤΗ ΕΡΩΤΗΣΗ E-0497/02

υποβολή: Rosa Migulez Ramos (PSE) προς το Συμβούλιο

(22 Φεβρουαρίου 2002)

Θέμα: Σχέδιο ανάκτησης του μερλούκιου

Το σχέδιο αποκατάστασης των πληθυσμών του μπακαλιάρου και του μερλούκιου του βορρά σε κοινοτικά ύδατα, το οποίο έχει προτείνει η Επιτροπή, αμφισβητείται έντονα — κυρίως σε ό,τι αφορά τον μερλούκιο — από τον τομέα της αλιείας, από τα ενδιαφερόμενα κράτη μέλη και από αυτό το ίδιο το Ευρωπαϊκό Κοινοβούλιο. Τούτο οφείλεται στην ανομοιότητα που παρουσιάζουν τα συμπεράσματα των διαφόρων επιστημονικών εκθέσεων και στα δραστικά μέτρα που προτείνει η Επιτροπή.

Κατά πρώτο λόγο, τα συμπεράσματα του Διεθνούς Συμβουλίου για την Εκμετάλλευση της Θάλασσας (CIEM) επί των οποίων στηρίζει την πρότασή της η Επιτροπή,, δεν συμπίπτουν με εκείνα της Επιστημονικής, Τεχνικής και Οικονομικής Επιτροπής για την Αλιεία (CCTEP). Η εν λόγω επιτροπή προτείνει για το 2002, Σύνολο Επιτρεπομένων Αλιευμάτων (TAC) ύψους 35 000 τόνων, έναντι των 16 500-22 000 τόνων που αναφέρει η Ευρωπαϊκή Επιτροπή. Την εκτίμηση της Επιστημονικής, Τεχνικής και Οικονομικής Επιτροπής Αλιείας ενισχύουν οι πραγματοποιηθείσες στην περιοχή επιστημονικές μελέτες, όπως εκείνη του ισπανικού ωκεανογραφικού σκάφους Vizconde de Eza.

Κατά δεύτερο λόγο, το Ευρωπαϊκό Κοινοβούλιο, τα ενδιαφερόμενα κράτη μέλη και ο τομέας της Αλιείας τάσσονταιπέρ ενός σχεδίου ανάκτησης του μερλούκιου το οποίο θα αναπτύσσεται κλιμακωτά στη διάρκεια μιας μεγαλύτερης περιόδου, αμβλύνοντας έτσι τον κοινωνικοοικονομικό του αντίκτυπο και αποφεύγοντας εκείνα τα μη αναστρέψιμα μέτρα παροπλισμού του στόλου και απώλειας θέσεων εργασίας. Συγκεκριμένα, το Ευρωπαϊκό Κοινοβούλιο ζητεί όπως το σχέδιο αυτό εφαρμοστεί στη διάρκεια περιόδου επτά, τουλάχιστον ετών έναντι των πέντε που έχει προτείνει η Επιτροπή. Επιπλέον, η Επιτροπή δεν φαίνεται να αντιλαμβάνεται ότι τα προβλήματα του μπακαλιάρου και του μερλούκιου είναι διαφορετικά και ότι ως εκ τούτου, και τα μέτρα που θα ληφθούν πρέπει να είναι διαφορετικά.

Πώς εκτιμά το Συμβούλιο την αντίθεση που έχουν εκφράσει το ΕΚ, τα ενδιαφερόμενα κράτη και ο τομέας της αλιείας στην πρότασή της Επιτροπής όσον αφορά τον μερλούκιο του βορρά· Πρόκειται να λάβειπόψη τις επιστημονικές εκθέσεις σχετικά με τον πληθυσμό του μερλούκιου, οι οποίες δεν δέχονται την κρισιμότητα της κατάστασης επί της οποίας στηρίζει η Επιτροπή την δραστική της πρόταση· Πρόκειται η Επιτροπή να εκπονήσει, όπως έχει ζητήσει το Ευρωπαϊκό Κοινοβούλιο, σφαιρική ανάλυση του κοινωνικοοικονομικού κινδύνου σε σχέση με τις βραχυπρόθεσμες και μεσοπρόθεσμες επιπτώσεις του σχεδίου αυτού· Γνωρίζει το Συμβούλιο τις πραγματοποιηθείσες στην περιοχή επιστημονικές μελέτες οι οποίες επιβεβαιώνουν ότι η κατάσταση του ιχθυοπληθυσμού του μερλούκιου έχει επιδεινωθεί σημαντικά στη ζώνη VIII (Βισκαϊκός Κόλπος και γαλλική ακτή) αλλά ότι η κατάσταση είναι καλύτερη στις ζώνες VI και VII (ιρλανδικό μπόξ)· Έχει το Συμβούλιο σκεφθεί να ζητήσει από την Επιτροπή ναποβάλει νέα πρόταση·

Απάντηση

(22 Ιουλίου 2002)

1. Στην έκθεσή του του Οκτωβρίου 2001, το Διεθνές Συμβούλιο για την Εξερεύνηση της Θάλασσας (ICES) επέστησε την προσοχή στη συνεχιζόμενη μείωση της βιομάζας του αποθέματος αναπαραγωγής (ΒΑΑ) και την ελάχιστη ανανέωση του πληθυσμού μερλούκιου του Βορρά από το 1997 και συνέστησε σχέδιο αποκατάστασης το οποίο θα εξασφαλίσει την ασφαλή και ταχεία αποκατάσταση της ΒΑΑ σε επίπεδο άνω των 165 000 τόνων. Θεωρήθηκε ότι αυτό ήταν το επίπεδο ασφαλείας (Bpa) από το οποίο ήταν πιθανό να αποκατασταθεί το απόθεμα. Η χαμηλότερη βιομάζα που παρατηρήθηκε τα τελευταία έτη ανερχόταν σε 120 000 τόνους και το ICES θεώρησε ότι αυτή η ποσότητα ήταν το όριο κάτω από το οποίο το απόθεμα ήταν πιθανό να καταρρεύσει (Blim). Τον Νοέμβριο του 2001, η Επιστημονική, Τεχνική και Οικονομική Επιτροπή Αλιείας (ΕΤΟΕΑ) εξέτασε την έκθεση αυτή και συνέστησε να διερευνηθούν οι διάφορες δυνατότητες και εναλλακτικές λύσεις, πράγμα το οποίο πραγματοποιείται επί του παρόντος.

2. Το Συμβούλιο καθόρισε το συνολικό TAC για τον μερλούκιο του Βορρά σε 26 960 τόνους το 2002, αντί των 22 623 τόνων που πρότεινε αρχικά η Επιτροπή.

3. Η πρόταση της Επιτροπής στην οποία περιέχεται το σχέδιο αποκατάστασης του μερλούκιου του Βορρά αποσκοπεί στην επίτευξη του στόχου Bpa με τον καθορισμό των TAC σε επίπεδο το οποίο θα οδηγήσει σε ετήσια αύξηση της βιομάζας κατά 15 %. Δενπάρχει χρονικό όριο για την αποκατάσταση αυτή, αναμένεται όμως ότι θα διαρκέσει 7-8 έτη. Το απόθεμα θα αφαιρεθεί από τον κατάλογο των προς αποκατάσταση αποθεμάτων εάν το επιδιωκόμενο επίπεδο επιτευχθεί επί δύο συνεχόμενα έτη. Για τον γάδο, ο οποίος αντιμετωπίζεται με διαφορετικό τρόπο, η αύξηση είναι 30 % ετησίως, με αναμενόμενη αποκατάσταση εντός πενταετίας. Τα σχέδια αποκατάστασης του γάδου και του μερλούκιου αποσκοπούν κυρίως στη βιολογική αποκατάσταση των αποθεμάτων. Συνοδεύονται από σχέδιο περιορισμού των προσπαθειών, μέτρα παρακολούθησης και επιτήρησης, διάφορες διαρθρωτικές διατάξεις και διατάξεις σχετικές με την αγορά που ευνοούν κυρίως τη διάλυση σκαφών και την καθιέρωση προσωρινά κλειστών αλιευτικών περιοχών.

Το Συμβούλιο δεν έχει αποφασίσει ακόμη σχετικά με αυτές τις προτάσεις, ούτε πρόκειται να το κάνει έως ότου καταστούν διαθέσιμες νέες επιστημονικές εκθέσεις τον Μάιο ή τον Ιούνιο 2002.

4. Το Συμβούλιο συνεχίζει να εξετάζει τις κοινωνικοοικονομικές επιπτώσεις των σχεδίων αποκατάστασης προκειμένου να αποφεύγεται η αμετάκλητη απώλεια θέσεων εργασίας. Αυτό συνεπάγεται ιδίως την εξασφάλιση της ισορροπίας μεταξύ των αλιευτικών πόρων και της αλιευτικής προσπάθειας.